Komission asetus (ETY) N:o 1324/87, annettu 12 päivänä toukokuuta 1987, tavaroiden luokittelusta yhteisen tullitariffin alanimikkeeseen 90.28 A II b



Virallinen lehti nro L 125 , 14/05/1987 s. 0022 - 0023

Suomenk. erityispainos Alue 2 Nide 4 s. 0246

Ruotsink. erityispainos Alue 2 Nide 4 s. 0246



KOMISSION ASETUS (ETY) N:o 1324/87, annettu 12 päivänä toukokuuta 1987, tavaroiden luokittelusta yhteisen tullitariffin alanimikkeeseen 90.28 A II b EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi olisi täsmennettävä sellaisten koordinaatinlukijoiden luokittelua, jotka on tarkoitettu graafisten asiakirjojen (esimerkiksi teknisten piirustusten, raporttien, elektronisten piirikaavioiden) geometristen ulottuvuuksien (esimerkiksi pinta-alojen ja pituuksien) mittaukseen käsikäyttöisellä kuvanpyyhkäisyllä käyttämällä anturia, joka muuntaa asiakirjan pisteiden tai viivojen analogiset arvot numeerisiksi koordinaateiksi, jotka puolestaan siirtyvät tulkintaa varten koordinaatinlukijaan yhdistettyyn automaattiseen tietojenkäsittelykoneeseen, nämä koordinaatinlukijat koostuvat seuraavista: - alusta, jonka pinnan alle on kiinnitetty kaksi säteilyä lähettävää kelaa sekä vaakasuoraan (x) ja pystysuoraan (y) järjestettyjä teräslankoja noin 2 millimetrin välimatkoin, ja tämä kokonaisuus muodostaa koordinaattijärjestelmän, - elektroninen valvontayksikkö, johon kuuluu mikroprosessori, ohjelmoitavia lukumuisteja, joita ei voida pyyhkiä (PROM), ja käyttöliittymä, - käsikäyttöisenä anturina toimiva ilmaisin, joka koostuu vastaanotinkelasta ja ohjausnäppäimistöstä. neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 750/87(4), liitteenä olevan yhteisen tullitariffin nimikkeeseen 84.53 kuuluvat muun muassa automaattiset tietojenkäsittelykoneet ja niiden yksiköt ja nimikkeeseen 90.28 sähköllä tai elektronisesti toimivat mittaus-, tarkkailu-, ohjaus- tai analyysikojeet ja -laitteet, nämä molemmat nimikkeet voidaan ottaa huomioon edellä mainittuja laitteita luokiteltaessa, näillä laitteilla on oma tehtävä, vaikka niitä ei voi käyttää, ellei niitä ole liitetty automaattiseen tietojenkäsittelykoneeseen; sen vuoksi ne eivät täytä 84 ryhmän 3 lakihuomautuksen B kohdan määräyksiä, tulliyhteistyöneuvoston nimikkeistön selityksissä jätetään yhteisen tullitariffin nimikkeen 84.53 ulkopuolelle koneet, jotka toimivat automaattisen tietojenkäsittelykoneen yhteydessä ja joilla on oma tehtävä; ne olisi luokiteltava niiden oman tehtävän perusteella, edellä esitetyt kojeet on luokiteltava yhteisen tullittariffin nimikkeeseen 90.28, ja koska on kyse 90 ryhmän 2 lisähuomautuksessa tarkoitetuista elektronisista laitteista, ne kuuluvat yhteisen tullitariffin alanimikkeeseen 90.28 A II b, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Koordinaatinlukijat, jotka koostuvat seuraavista: - alusta, jonka pinnan alle on kiinnitetty kaksi säteilyä lähettävää kelaa sekä vaakasuoraan (x) ja pystysuoraan (y) järjestettyjä teräslankoja noin 2 millimetrin välimatkoin, ja tämä kokonaisuus muodostaa koordinaattijärjestelmän, - elektroninen valvontayksikkö, johon kuuluu mikroprosessori, ohjelmoitavia lukumuisteja, joita ei voida pyyhkiä (PROM), ja käyttöliittymä, - käsikäyttöisenä anturina toimiva ilmaisin, joka koostuu vastaanotinkelasta ja valvontanäppäimistöstä, ja joilla mitataan graafisten asiakirjojen (esimerkiksi teknisten piirustusten, raporttien, elektronisten piirikaavioiden) geometrisia ulottuvuuksia (esimerkiksi pinta-aloja ja pituuksia) käsikäyttöisellä kuvanpyyhkäisyllä käyttämällä anturia, joka muuntaa asiakirjan pisteiden ja viivojen analogiset arvot numeerisiksi koordinaateiksi, jotka puolestaan siirtyvät tulkintaa varten koordinaatinlukijaan yhdistettyyn automaattiseen tietojenkäsittelykoneeseen, kuuluvat tariffinimikkeeseen 90.28 Sähköllä tai elektronisesti toimivat mittaus-, tarkkailu-, ohjaus- tai analyysikojeet ja -laitteet: A Elektroniset kojeet ja laitteet: II muut: b muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 1987. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 191, 16.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 76, 18.3.1987, s. 1